In-nuqqas tas-sistema tal-ażil tal-UE biex tlaħħaq ma' għadd dejjem jogħla ta' wasliet ta' migranti, titlob għal reviżjoni radikali tar- regoli ta' Dublin, qal l-MEP tal-Kumitat tal-Libertajiet Ċivili nhar l-Erbgħa. Huma jipproponu li jistabbilixxu sistema ċentrali għall-ġbir u l-allokazzjoni tal-applikazzjonijiet għall-ażil. L-iskema, li tista' tinkludi kwota għal kull Stat Membru tal-UE, taħdem fuq il-bażi ta' "hotspots" li minnhom jkunu mqassma r-refuġjati. Ir-reviżjoni proposta tar-Regolament ta' Dublin III (li jiddetermina liema Stat Membru huwa responsabbli għall-ipproċessar ta' kull applikazzjoni għall-ażil) hija stabbilita fl-Riżoluzzjoni vvotata mill-kumitat. It-test imħejji minn Roberta Metsola (EPP, MT) u Kashetu Kyenge (S&D, IT) ġie approvat b'44 voti għal 11, b'astensjoni waħda. "Il-gravità tas-sitwazzjoni hija waħda enormi. Is-sena li għaddiet, 771 ruħ għerqu fl-ibħra tagħna. Din is-sena diġà aktar minn 450 ruħ, inklużi tifel u tifla. Bħala politikanti, għandna d-dmir li niżguraw li dawn ma jibqgħux biss statistika. Dawn huma bniedmin b'ħajja reali. Irridu nagħmlu ħilitna - l-indifferenza mhijiex għażla. Wasal iż-żmien għal azzjoni fuq kull aspett - u dan huwa dak li dan ir-rapport jitlob", qalet l-MEP Metsola. "L-Ewropa għandha bżonn tieħu approċċ globali għall-migrazzjoni bbażata fuq il-prinċipju tas-solidarjetà bejn l-istati. Ġestjoni globali hija meħtieġa li tippromulga l-prinċipju tas-solidarjetà bejn il-pajjiżi, tqassam responsabbiltà ugwali u tqiegħed il-valur tal-ħajja u d-drittijiet fundamentali fil-qalba tal-proċessi", żiedet Kyenge. It-test jenfasizza li s-sistema attwali tal-ażil ma tieħux kont xieraq tal-pressjonijiet migratorji partikolari li jiffaċċjaw l-istati membri bi fruntieri esterni tal-UE. L-MEPs jitolbu bidliet biex tiħi żgurata ġustizzja u responsabilità kondiviża, is-solidarjetà u l-ipproċessar effiċjenti ta' applikazzjonijiet. Fl-2015 1.83 miljun persuna kienu osservati jippruvaw jaqsmu l-fruntieri esterni tal-UE b'mod irregolari ('il fuq minn 282,500 fl-2014), u 1.4 miljun applikazzjonijiet għall-protezzjoni internazzjonali ġew ippreżentati fl-UE, in-Norveġja u l-Iżvizzera, bin-numri jiżdiedu b'mod stabbli minn April. Rilokazzjoni u risistemazzjoni It-test jitlob lill-Istati Membri biex jissodisfaw l-obbligi tagħhom fir-rigward ta' miżuri ta' rilokazzjoni urġenti, filwaqt li jenfasizza li sat-3 ta' Marzu 2016, biss 660 minn 106,000 minn dawk li jfittxu ażil u li kienu għadhom ma ngħatawx l-assenjar mill-ġdid mill-Italja u l-Greċja lejn pajjiżi oħra tal-UE kienu ġew effettivament rilokati. Dwar ir-risistemazzjoni, l-MEPs jinsistu li l-UE teħtieġ "approċċ leġiżlattiv vinkolanti u mandatorju", u jiżdiedu li, biex ikollha impatt, dan għandu jipprovdi għar-riallokazzjoni ta' numru "sinifikanti" ta' refuġjati fir-rigward tal-għadd totali ta' dawk li jfittxu l-ażil fl l-Unjoni. Dwar il-funzjonament tal-"hotspots", il-Kumitat għal-Libertajiet Ċivili jitlob assistenza teknika u finanzjarja għall-Istati Membri tal-ewwel wasla, bħall-Italja u l-Greċja, sabiex ikunu jistgħu jirreġistraw il-migranti kollha, u jitlob lill-pajjiżi kkonċernati biex jaċċettaw dan l-appoġġ. L-MEPs jenfasizzaw ukoll il-pożizzjoni vulnerabbli tal-minuri, speċjalment dawk li jivvjaġġaw waħidhom, u jsejħu għal sistema ta' protezzjoni li hija sensittiva għat-tfal li tipprevjeni l-abbuż u l-isfruttament. Jenfasizzaw ukoll li fl-ewwel disa' ġimgħat ta' din is-sena, 444 persuna kienu rrappurtati li għerqu fil-Mediterran, inkluż 77-il-tifel u tifla. Ir-rapport jesprimi t-tħassib dwar id-deċiżjoni ta' xi Stati Membri li jagħlqu l-fruntieri interni tagħhom jew jintroduċu kontrolli temporanji, peress li dawn il-miżuri jdaħħlu fid-dubju l- funzjonament tajjeb taż-Żona ta' Schengen. L-MEPs huma favur ftehim ta' "riammissjoni" ġodda għall-UE kollha li jgħidu għandhom jieħdu preċedenza fuq dawk bilaterali bejn Stati Membri u pajjiżi terzi. Huma jinsistu li l-migranti għandhom jintbagħtu lura biss jekk il-pajjiż li fih ikunu qed jiġu rritornati huwa sigur għalihom. Il-Passi li jmiss Ir-rapport se jkun ivvotat fis-sessjoni plenarja li jmiss, li se ssir mis-7 tal-11 ta' April fi Strasburgu. Proċedura : Rapport fuq inizjattiva proprja, mhux leġiżlattiva Kuntatti: Informazzjoni ta' kuntatt: Numru tat-telefown: Numru tat-telefown: Numru tal-mobile: Informazzjoni ta' kuntatt: Numru tat-telefown: Numru tat-telefown: Numru tal-mobile: Għal aktar informazzjoni Roberta MRiċerka tal-PE: L-eżitu tal-Kunsill Ewropew informali tas-7 ta' Marzu 2016 u l-laqgħa informali tal-Kapijiet tal-Istat jew tal-Gvern mat-Turkijaetsola (EPP, MT) Riċerka tal-PE: Il-kriżi tal-immigrazzjoni tal-Ewropa [X'qed jghidu t-'Think Tanks'] (Marzu 2016) Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF